
Către,




BIROUL  PERMANENT  AL 




CAMEREI  DEPUTAȚILOR
Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.3/2020 pentru modificarea şi completarea Ordonanţei Guvernului nr.83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, trimis Comisiei pentru administraţie publică şi amenajarea teritoriului și Comisiei  pentru apărare, ordine publică şi siguranţă naţională, pentru dezbatere şi examinare pe fond, în procedură de urgență, cu adresa nr. PLx 115 din 24 martie 2020.
PREŞEDINTE,



     PREȘEDINTE,
                    Angelica FĂDOR 
                                      Ion Mocioalcă

R A P O R T    C O M U N
asupra proiectului de Lege privind aprobarea Ordonanţei Guvernului nr.3/2020 pentru modificarea şi completarea Ordonanţei Guvernului nr.83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor

În conformitate cu prevederile art.94 și 114 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia pentru apărare, ordine publică şi siguranţă naţională, au fost sesizate cu dezbaterea și examinarea pe fond, în procedură de urgență, cu proiectului de Lege privind aprobarea Ordonanţei Guvernului nr.3/2020 pentru modificarea şi completarea Ordonanţei Guvernului nr.83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, transmis cu adresa nr. PLx 115 din 24 martie 2020, înregistrat cu nr. 4c-7/121 din 26 martie 2020, respectiv cu nr. 4c-15/89 din 25 martie 2020.
Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.

Senatul, în calitate de primă Cameră sesizată, a adoptat proiectul de lege în şedinţa din 9 martie 2020.

Consiliul Legislativ avizează favorabil proiectul de lege (nr.36/22.02.2020).
Proiectul de lege are ca obiect de reglementare modificarea şi completarea Ordonanţei Guvernului nr.83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, aprobată cu modificări și completări prin Legea nr. 362/2002, cu modificările și completările ulterioare. Prin proiect este modificată denumirea actualelor servicii publice comunitare pentru eliberarea și evidența pașapoartelor simple, în scopul simplificării acesteia, sunt actualizate și completate atribuțiile Direcției Generale de Pașapoarte și este reglementat Registrul Național de evidență a pașapoartelor simple. Totodată, sunt realizate intervenții necesare ca urmare a evoluției legislației în domeniu prin care trebuie să se actualizeze în mod constant elementele de securitate din noile versiuni ale documentelor de călătorie, pentru a le proteja împotriva utilizării frauduloase și a facilita detectarea cazurilor când aceste documente au fost falsificate.

Potrivit prevederilor art.61 şi 63 din Regulamentul Camerei Deputaţilor, republicat, comisiile au examinat proiectul de lege în ședințe online separate. 


Comisia pentru administraţie publică şi amenajarea teritoriului a examinat proiectul de lege în şedinţa online din 5 mai 2020, iar pentru apărare, ordine publică şi siguranţă naţionalăComisia  
a examinat proiectul de lege în şedinţa online din 15 aprilie 2020.

Membrii Comisiei pentru administrație publică și amenajarea teritoriului au  fost prezenţi  la  ședință conform prezenței înregistrate online. 

La lucrările Comisiei pentru apărare, ordine publică şi siguranţă naţională au fost prezenţi la  ședință conform prezenței înregistrate online.


La dezbaterile care au avut loc a participat la Comisia pentru administraţie publică şi amenajarea teritoriului, în conformitate cu prevederile art. 55 din Regulamentul Camerei Deputaţilor, republicat, în calitate de invitat la ședința online: doamna Cojocariu Cristina-Mihaela, comisar șef în cadrul Ministerului  Afacerilor Interne.

În urma dezbaterilor şi a opiniilor exprimate, membrii celor două Comisii au hotărât, cu unanimitate de voturi, adoptarea proiectului de Lege privind aprobarea Ordonanţei Guvernului nr.3/2020 pentru modificarea şi completarea Ordonanţei Guvernului nr.83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, în forma prezentată.
În raport cu obiectul şi conţinutul său, proiectul de lege face parte din categoria legilor ordinare.
          PREŞEDINTE,


       PREȘEDINTE,

                       Angelica FĂDOR 
                            Ion MOCIOALCĂ

                                SECRETAR,

                                SECRETAR,
       Simona BUCURA-OPRESCU                  Dumitru LUPESCU
Întocmit,                                                                                                                                                                                                                  Întocmit,                                                                                                                                                                                                                                                                                        
Consilier parlamentar Alina Tănase                                                                                                                          Consilier parlamentar Oprea Luminița

